Diari Oficial de la Generalitat Valenciana


Sumari del DOGV 364, del 16-04-1986 (1986/806037)

ORDRE de 24 de març de 1986, de la Conselleria de Sanitat i Consum, per la qual es regula la concessió de subvencions a les Associacions de Consumidors i Usuaris.
------------------------------------------------------------------------------------------------------------------------------------------------------------------

### Dades del document

Número de DOGV
:   364

Data del DOGV
:   16-04-1986

Secció del DOGV
:   ALTRES DISPOSICIONS

Número del document
:   1986/806037


Data del document
:   24-03-1986

Organisme emissor
:   Conselleria de Sanitat i Consum

Tipus de document
:   Ordre

Ordre de 24 de març de 1986, de la Conselleria de Sanitat i Consum, per la qual es regula la concessió de subvencions a les Associacions de Consumidors i Usuaris.  
L'Estatut d'Autonomia de la Comunitat Valenciana en l'article 34.1.5, confereix a la Generalitat competència exclusiva en matèria de defensa del consumidor i l'usuari, essent una de les obligacions dels poders públics en aquest camp el suport als consumidors a través dels grups en què legítimament s'associen per exercir llurs drets. En aquest sentit pertoca d'establir una ajuda econòmica que possibilite l'actuació de les Associacions de Consumidors, atenent però aquesta concessió a criteris de publicitat, concurrència i objectivitat, i por tot això,   
ORDENE:  
Article primer  
Podran concedir-se ajudes a les Associacions de Consumidors i Usuaris de la Comunitat Autònoma Valenciana que reunesquen les condicions que específica l'article 20 de la Llei General per a la Defensa dels Consumidors i els Usuaris i que no incorreguen en alguna de les prohibicions assenyalades en l'article 21 de la l'esmentada Llei.   
Article segon  
Les subvencions finançaran els conceptes següents:   
a) Costos de funcionament de l'Associació.   
b) Funcionament de Gabinets Jurídics.  
c) Edició de publicacions sobre temes de consum i utilització de serveis.   
d) Realització de campanyes o enquestes sobre qualitat de béns o condicions de prestació de serveis.   
e) Programes d'educació, formació i informació de consumidors.   
f) Celebració d'actes estatutaris.   
Article tercer  
L'import de l'ajuda per a costos de funcionament i actes estatutaris no podrà superar el que les associacions destinen a aquests conceptes. En els altres casos la proporció de la subvenció sobre el cost no podrà excedir del 80% de l'import.   
Article quart  
Els criteris a seguir per a la concessió de subvencions fixar-ne la quantia seran:   
a) Qualitat i transcendència per a la comunitat de les activitats a desplegar.   
b) Nombre d'afiliats amb que compta l'Associació i municipis on està implantada.   
c) Increment d'afiliats en relació amb l'any anterior.   
d) Pressupost d'ingresos, amb l?especificació dels provinents de les quotes dels afiliats.   
e) Valoració dels programes executats en l'any anterior.   
Article cinqué  
Les Associacions de Consumidors, per tal d'accedir a les subvencions, hauran de presentar els documents següents:   
a) Sol·licitud de subvenció dirigida a la Direcció General de Consum, en la qual figure l'acord d'aprovació de la Junta Rectora de l'Associació, així com les dades legals d'identificació i el número d'inscripció en el Registre d'Associacions de l'Institut Nacional de Consum.   
b) Memòria dels programes realitzats en l'any anterior i valoració per part de l'Associació.   
c) Programa d'activitats per al qual se sol·licita l'ajuda, incloent-hi els criteris que han determinat la prioritat de les actuacions que es proposen i el finançament de la realització.   
d) Certificació del Secretari de l'Associació on es faça constar el nombre d'afiliats a 31 de desembre dels dos anys precedents.   
e) Compte de resultats de l'any anterior, reflectint en els ingressos l'origen i les despeses agrupades pels conceptes als que foren destinats.   
Article sisé  
Les sol·licituds es formularan en el termini d'un mes a partir de l'entrada en vigor d'aquesta Ordre i, a proposta del Director General de Consum, el Conseller de Sanitat i Consum dictarà Resolució fixant-ne les quantitats atorgades d'acord amb les possibilitats pressupostàries.   
Article seté  
Per tal de fer efectives les subvencions, les associacions hauran de justificar la realització de les despeses, mitjançant la corresponent factura on hauran de figurar les dades següents:   
Data anterior a 31 de desembre de 1986, persona o raó social que lliura la factura, DNI o CIF del lliurador, nom. de l'associació que realitza la despesa, concepte i import de la despesa i conformitat del President de l'Associació.   
Els desplaçaments es justificaran mitjançant el bitllet corresponent cos que se n'efectuen en línies regulars i si es fa ús de vehicles particulars, caldrà indicar-hi la marca i matrícula del vehicle i es farà una valoració a raó de 17 pessetes/Km.   
En el supòsit de gratificacions per col·laboracions temporals, com ara xarles, conferències, ponències, etc., la justificació es farà mitjançant rebut on es faça constar el DNI del perceptor i la retenció corresponent de l'IRPF i no s'hi admetrà cap imputació per a atencions socials (regals, etc).   
Els justificants es presentaran numerats i agrupats per cadascun dels conceptes per als quals se sol·licita la subvenció.   
Article vuité  
La falta de justificació de les despeses, tal i com s'estableix en aquesta Ordre, o l'aplicació diferent a l?especificada produirà la retirada de la subvenció.   
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
València, a 24 de març de 1986.   
El Conseller de Sanitat i Consum,  
JOAQUIM COLOMER I SALA